Spyskaart 101 – 5 oulike geregte vir jou troue by Black Oystercatcher
Secrets of Sauvignon Collection
2019 Sauv Blanc (6 bottles)
2017 White Pearl (6 bottles)
2019 Rosé (6 bottles)
2015 Cab Merlot (6 bottles)
2014 Triton (6 bottles)
Spyskaart 101 – 5 oulike geregte vir jou troue
May 3, 2018 | Blog, Weddings, Weddings at the Black Oystercatcher
Die verskillende seisoene, diverse smake en kostes is alles belangrike elemente om in gedagte te hou as jy jou trouspyskaart kies.
Die spyskaart maak ’n groot deel uit van die geselligheid by jou troue. Yolanda Wessels gesels met Black Oystercatcher Wines oor watter opsies bruide kan oorweeg.
(Hierdie artikel het eers op www.troukoors.co.za verskyn.)
Sandra Human van Black Oystercatcher verklap watter spyskaart die bruidspaar, familie en gaste gelukkig sal hou.
Volgens Sandra is dit belangrik om die seisoene in ag te neem. Black Oystercatcher Restaurant glo daarin om bestanddele vars te gebruik, gewoonlik uit hulle eie groente-en kruietuin. Dus hang dit af wat op daardie stadium in seisoen en beskikbaar is.
“Ons leef volgens die seisoene,” sê Sandra. “Vars bestanddele dra baie by tot die kwaliteit maaltye. Gaste kan altyd die verskil proe want kwaliteit staan altyd uit.”
Sy stel vyf idees voor vir trougeregte op jou spyskaart, om te verseker dat gaste hierdié aand sal onthou.
1. Geroosterde Eend
Sandra sê: “Geroosterde eend is ’n unieke en redelik ongewone gereg vir jou spyskaart – ’n ‘wow’ gereg. Dit is nie iets wat ’n mens elke dag eet nie.” Geroosterde eend met lemoen werk baie goed. Die eend word gekook in ’n lemoensapaftreksel (maar moenie die vars kruie vergeet nie).
2. Verskeidenheid lamsvleis
Om kostes te bespaar, is dit slim om verskillende klein disse uit lam te maak. Sandra sê: “Bedien drie verskillende snitte of geregte op ’n bord, soos byvoorbeeld oondgebakte lamskenkels, stadig-gebakte rugstring met ’n sjokolade- en brandrissiesous, en gekarameliseerde ribbetjies. So kan jy die hele lam gebruik, wat help om kostes te bespaar en meer volhoubaar te werk.”
3. ’n Ander tipe hoofgereg
In plaas van een groot gereg, is dit nou nuwerwets om kleiner disse op jou spyskaart te bedien. “Hierdie geregte is groter as canapes maar kleiner as ’n voorgereg.” Sandra sê ’n mens kan begin met ’n beetsop wat liggies gegeur is met gemmer en salie en botterskorsie-wonton. Volg dit op met ’n Forelslaai en dan mini-roosterkoeke (met verskillende vulsels soos groenvye en Brie-kaas). Vir die vierde gereg, bedien ’n klein porsie filet (ongeveer ’n 100 gram), met tamatie, eiervrug en fetakaas.
Sy sê: “Vir ’n nagereg, kyk na ’n trio van disse, soos ’n klein melktert, sjokolademousse en truffels.”
4. Nagereg: Speel met ’n koek met verskillende lae
“Dit maak sin om die troukoek te gebruik as die nagereg,” sê Sandra. Nie net is dit heerlik nie, maar dit kan ook help om ’n bietjie geld te spaar en te verseker dat die troukoek nie oorbodig is nie. ’n Koek met drie lae, wat bestaan uit ’n wortelkoek, ’n witsjokolademoussekoek, en ’n rooifluweelkoek, kan ’n smullekker verskeidenheid bied op jou spyskaart.
5. Nagereg: ’n ‘kaaskoek’ met ’n verskil
Hierdie opsie is nie ’n regte koek nie, maar een saamgestel uit verskillende kase wat mooi gepak is. Sandra sê: “Bedien hierdie nagereg met ’n verskeidenheid ingelegte en/of vars vrugte om dit af te rond.” Die wyne wat bedien word by die troue, sal die kase mooi komplementeer.
Wees anders en stel ’n spyskaart saam wat jou gaste se asems sal wegslaan.
Blomme en dekor: Annahes Event Decorators
Troukoek: Nicole Concer, Table Café
Troulokaal: Black Oystercatcher Wines
Quiz: What does your wine palate say about you? April 11, 2020
Easter lockdown: Try this Red roman recipe at home April 10, 2020
Harvest 2020: The drought, the downpour and the delight February 13, 2020
Wedding | Wilmarie & Bester October 16, 2019
Wedding | Niki & Rinus October 1, 2019
BLOG ARCHIVE Select Month April 2020 February 2020 October 2019 September 2019 August 2019 July 2019 June 2019 May 2019 April 2019 March 2019 February 2019 December 2018 November 2018 October 2018 September 2018 August 2018 July 2018 June 2018 May 2018 April 2018 March 2018 February 2018 January 2018 December 2017 November 2017 October 2017 September 2017 July 2017 June 2017 May 2017 March 2017 February 2017 November 2016 October 2016 September 2016 August 2016 July 2016 May 2016 March 2016 January 2016 December 2015 November 2015 October 2015 September 2015 August 2015 July 2015 June 2015 May 2015 April 2015 March 2015 February 2015 January 2015 December 2014 November 2014 October 2014 September 2014 August 2014 July 2014 June 2014 May 2014 April 2014 March 2014 February 2014 January 2014 December 2013 October 2013 September 2013 August 2013 July 2013 June 2013 May 2013 April 2013 March 2013 February 2013 January 2013 December 2012 April 2012 January 2012 December 2011 October 2010 March 2010
Wedding | Niki & Rinus
Guests sat down to a ‘family’ feast with dinner served in a Sunday family-lunch style.
Wedding | Bea & Paul
The Black Oystercatcher is one of the prettiest venues that we looked at and marrying here was definitely the best choice we could make.
Wedding | Luzanne & Dane
Their roots may be deep in the Strandveld. But Luzanne & Dane made their wedding an international affair.
The wedding venue with a difference
We added a new venue to our centuries-old farmstead in 2016. It’s a venue that merges perfectly with the rich Overberg country: glass doors and windows all around, connecting you to nature.
Exposed brick walls, wooden beams, and a large veranda leading out to the infinity pool. And beyond that, the stretching Agulhas Plain countryside. Find out more.
Black Oystercatcher Venue on Instagram